Diari Oficial de la Generalitat Valenciana


Sumari del DOGV 6925, del 18-12-2012 (2012/11356)

Informació pública de l'aprovació de la proposta de declaració de zona acústicament saturada (ZAS) del carrer Major i el seu entorn.
------------------------------------------------------------------------------------------------------------------------------------

### Dades del document

Número de DOGV
:   6925

Data del DOGV
:   18-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11402


Organisme emissor
:   Ajuntament de Peníscola

Tipus de document
:   Anunci

Informació pública de l'aprovació de la proposta de declaració de zona acústicament saturada (ZAS) del carrer Major i el seu entorn. [2012/11602]  
El Ple de l'Ajuntament de Peníscola, en la sessió del dia 15 de novembre de 2012, ha adoptat l'acord següent:  
«7.é. Dictamen aprovació proposta de declaració de zona acústicament saturada (ZAS). Vaig donar compte del dictamen favorable emés per la Comissió Informativa d'Urbanisme celebrada el dia 12 de novembre de 2012, que té el següent tenor literal:  
"Amb motiu de la concentració d'establiments públics i activitats recreatives en el carrer Major i el seu entorn, i davant de les nombroses queixes per sorolls rebudes, l'enginyer industrial municipal ha elaborat un informe mediambiental sobre contaminació acústica de la dita zona, amb caràcter d'estudi previ, d'acord amb el que preveu el Decret 104/2006, de 14 de juliol, del Consell, de planificació i gestió en matèria de contaminació acústica.   
Amb l'objecte d'aconseguir la progressiva reducció dels nivells sonors en l'exterior fins a assolir els objectius de qualitat sonora que se li apliquen, i de conformitat amb el que establix el capítol IV del títol III de la Llei 7/2002, de 3 de desembre, de la Generalitat, de Protecció contra la Contaminació Acústica, i en el capítol V del títol II del Decret 104/2006, de 14 de juliol, del Consell, de planificació i gestió en matèria de contaminació acústica, es proposa al Ple de l'Ajuntament l'adopció dels acords següents:   
Primer. Aprovar la proposta de declaració de zona acústicament saturada (ZAS) en el carrer Major i el seu entorn, amb les següents característiques:  
1. Àmbit d'aplicació i límits geogràfics. L'àmbit de la zona acústicament saturada serà:  
- Carrer Major.  
- Plaça de l'Ajuntament.   
- Carrer de Sant Joan.   
- Carrer de Jaime Sanz Roca, en el tram comprés entre els números 1 al 19.   
- Consta en l'expedient el plànol de delimitació física de la zona objecte de la proposta de declaració.   
2. Mesures correctores.   
2.1. Reducció de l'horari en què es duguen a terme les activitats de discoteca i sales de ball, limitant l'horari de tancament a les 03:30 hores, sense perjuí que durant el període comprés entre el 15 de juny i el 30 de setembre l'Ajuntament puga acordar prolongar l'horari mitja hora els divendres, dissabtes i vespres de festes, fins a les 04:00 hores, si ho estima procedent.   
2.2. Suspensió de la concessió de noves llicències de discoteca i sales de ball.   
2.3. Vigilància per agents de l'autoritat de l'estat de les activitats i del compliment de les mesures proposades i ajust a les condicions de les llicències concedides.   
2.4. Control de les emissions acústiques realitzades pels locals, ajustant-se a allò que s'ha autoritzat en llicència.   
2.5. Prohibició de consum de begudes i menjars fora dels espais degudament autoritzats.   
2.6. Eliminació de qualsevol font de soroll que estiga situada en l'exterior del local o indegudament aïllada.   
3. Vigència.   
Les mesures adoptades en la declaració de zona acústicament saturada es mantindran en vigor fins que no quede acreditada la disminució dels nivells sonors per mitjà d'informe tècnic aportat a este efecte pels interessats, conforme al procediment establit en l'article 24 del Decret 104/2006, de planificació i gestió en matèria de contaminació acústica.   
  
Segon. Sotmetre a informació pública l'anterior proposta de declaració de zona acústicament saturada, per un període de 30 dies, per mitjà de la publicació d'anuncis en el Diari Oficial de la Comunitat Valenciana i en el periòdic Mediterráneo, així com en el tauler d'anuncis de la pàgina web de l'Ajuntament, a fi que qualsevol persona física o jurídica puga examinar el procediment. Així mateix es donarà audiència, dins del període d'informació pública, a les organitzacions o associacions que representen col·lectius o interessos socials que puguen veure's afectats per la declaració, i per mitjà de notificació individualitzada, a les associacions veïnals o entitats que les agrupen».  
  
[...]  
Votació i acords:  
Sotmés l'assumpte a votació, el Ple de la corporació, per unanimitat, aprova el dictamen transcrit».   
Cosa que es fa pública perquè se'n prenga coneixement, de conformitat amb allò que disposa l'article 22.3 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, i s'obrí un període d'informació pública, per un termini de 30 dies hàbils següents a la publicació d'este edicte en el Diari Oficial de la Comunitat Valenciana, durant el qual es podran presentar les al·legacions que es consideren oportunes. L'expedient es trobarà depositat per a la seua consulta pública en la Secretaria General de l'Ajuntament.   
  
Peníscola, 5 de desembre de 2012.- L'alcalde: Andrés Martínez Castellá.